
1. רקע

1.1. משטרת ישראל מבצעת התקשרות מול חברת מיקרוסופט בהתאם למכרז מרכזי שאושר ע"י מנהל הרכש בהוראת תכ"מ 16.2.0.3 מהדורה 03 'אופן רכישת מוצרי מיקרוסופט'.
1.2. מנהל הרכש עובד בימים אלו על הארכת תוקף המכרז שככל הנראה יישאר במתכונתו הנוכחית.
1.3. הוראת תכ"מ 16.2.0.3 מפרידה בין מוצרי חברת מיקרוסופט באופן הבא:
1.3.1. Enterprise Product - מוצרים שהוכרו ע"י החשב הכללי כייחודים שבהם הוכרה חברת מיקרוסופט כספק יחיד לשנת 2019. 
המוצרים הרלוונטיים: מערכת הפעלה לתחנת עבודה, חבילת מוצרי Office, רישוי CAL לתחנה, מערכת הפעלה לשרת, כלי הפיתוח Visual Studio.
את מוצרים אלו ניתן לרכוש ע"ב מחירון הוראת השעה ועפ"י הפרופילים הרצויים לכל משרד/יחידה ממשלתית ללא צורך בהליך נוסף.
1.3.2. Additional Product- מוצרי חברת מיקרוסופט ש להגדרת המכרז אינם ייחודיים, בקבוצה זו נכללים מוצרים מגוונים:	
· SQL Server - מערכת לניהול בסיס נתונים.
· SharePoint - שיתוף משאבי ידע לשם ניהולם. 
· Project - תוכנה לניהול פרויקטים.
· Visio - כלי לעריכת דיאגרמות ותרשימים.
· Remote desktop services - כלי להשתלטות מרחוק על שרת/תחנה.
· SFB - Skype, כלי תקשורת לשיחות וצ'אטים.




2. מצב קיים + צורך
2.1. נכון להיום, המוצרים שאינם ייחודיים Additional Product)) מוטמעים בפריסה רחבה מאוד במערכות הליבה של הארגון והשימוש בהם נרחב מאוד ומוטמע בכל תהליכי הפיתוח, ניהול המידע, הממשקים, תהליכי העבודה והידע הארגוני באופן תמידי.
2.2. בשנת 2019 אושר תקציב של 16 מיליון ₪ ל-4 שנים עבור רישוי למוצרים שאינם ייחודיים.
2.3. החלפת המערכות בצורה גורפת ומיידית אינה אפשרית בפועל. הדבר בהכרח יגרור השבתות ופגיעה בתהליכים העסקיים הארגוניים, הקפאת פיתוחים שוטפים, פיתוחים והתאמות עם סיכונים ופגיעה מבצעית ברמה ארגונית.
2.4. במוצרים בהם יש היתכנות לביצוע תהליך החלפה – תידרשנה כמות רבה של שעות עבודת אדם והכשרות רלוונטיות בתחומים השונים באגף ולשינוי תצורות העבודה.
2.5. במקרים מבוימים, אין יכולת מעשית או הצדקה כלכלית לבצע את החלפת המוצרים עבורם נדרש חידוש הרישוי בבקשה זו.
2.6. בד בבד ולאורך שנים, אנו בוחנים מתווה מדורג של הכנסת מוצרים וטכנולוגיות של יצרנים אחרים ומתחילים ליישם זאת בחלק מהיישומים בהם זה ניתן לביצוע כפי שיוצג במשך.
לציין כי לכל מוצר יש מאפיינים שונים ולכן לא ניתן להתאים מוצר קיים לכל יישום נדרש. 
2.7. בנסיבות העניין חברת מיקרוסופט הינה ספק יחיד למערכות בהן אין יכולת לממש החלפה כזאת.
2.8. להלן פירוט התייחסות למוצרים השונים בהתמקדות במוצרי הליבה שהם חלק הארי בהסכם:
2.8.1.  בסיסי נתונים ((SQL
2.8.1.1. מצב קיים - מבחינת שירותי בסיסי נתונים, מעבר לשימוש ב  SQL שהינו בשימוש המירבי במערכות הארגון, אנו עושים שימוש בשרתי בסיסי נתונים של חברת Oracle. בנוסף, בכל העולמות החדשים והמתקדמים של ,Big Data כריית מידע ותשתיות AI בהם יש צורך בבסיסי נתונים עצומים שאינם רלאציונים, בנפחים וביכולת עיבוד גבוהה הכנסנו לעבודה מבצעית משמעותית שרתי בסיסי נתונים בקוד פתוח, לדוגמא: PostgreSQL, Elastic, SAP HANA. 
להערכתנו ולאור התפתחויות טכנולוגיות שאנו חווים, בעתיד נפח השימוש במערכות הללו ימשיך לגדול משמעותית.
2.8.1.2. אפשרות מעבר של שירותי SQL קיימים לחלופה מבוססת Open Source:
2.8.1.2.1. תקורות: החלפת שרת בסיס נתונים של מערכת מבוססת SQL דורשת השקעה עצומה של הקמה, שינויי קוד שנכתב לעולם החדש והחלפת מערכת ההפעלה בשרת. תהליך שאינו ישים ודורש שנות עבודה רבות לכל מערכת בנפרד. אין כרגע בשוק הישראלי מספיק ידע מקצועי ומומחיות בתהליכי ההסבה הללו. 
מכיוון שזהו רכיב ליבה משמעותי וקריטי ביותר המכיל את המיידעים הרגישים ביותר לארגון מעבר כזה אינו בר מימוש מציאותי בטווח זמן של שנים. 



לצורך ההסבר של המורכבות, שדרוג מגרסה ישנה של SQL Server לגרסה חדשה 
 (2019 SQL), היה תהליך שהתפרס על מעל שנה של עבודה והעסיק רבים מאנשי האגף ובעיקר את אנשי ב- DBA וכלל תכנון מורכב ופעילויות רבות בשותפות אנשי סיסטם, גיבויים, אחסון, אינטגרציה, Devops ופיתוח.
2.8.1.2.2. שרידות: בשל מבצעיות תהליכית וצורך בשמירה על רציפות מבצעית, דרישות המשטרה מבחינת שרידות מחמירות ובעולמות הקוד הפתוח לא כל הדרישות הללו ישימות. 
2.8.1.2.3. תמיכה: מערך התמיכה של חברת מיקרוסופט לארגוני Enterprise 24X7X365 מתאים לדרישות המשטרה. המערך יעיל ועובד לשביעות רצוננו במשך כל השנים. 
לעומת זאת, מערך התמיכה, הידע והניסיון בעולמות הקוד הפתוח די חסרים ולא מספיק מפותחים בארץ בעיקר בהתחשב בכך שהרשת המשטרתית מנותקת לחלוטין מהאינטרנט ומערך התמיכה של רוב החברות מבוסס על התחברות של מומחים מחו"ל לפתרון בעיות, מערך תמיכה מסוג זה אינו מתאים למשטרת ישראל. 
לחברת מיקרוסופט יש מומחים רבים בעלי הסמכות וידע רב שמכירים את מערכות המשטרה בצורה טובה מאוד ומסייעים באופן מקצועי ורציף בעת משברים ובצורה פרו-אקטיבית. 
2.8.1.2.4. ידע ארגוני: חסר לנו ידע ומומחי בסיסי נתונים בקוד פתוח. נדרשת הכשרה משמעותית לאנשי ה-DB. וקשה מאוד לגייס מומחים בתחום.
2.8.1.2.5. רישוי: רישיון ל-SQL מאפשר שימוש בכלי BI נוספים בחינם. אנו עושים שימוש נרחב בכלי ETL כמו SSIS ובנוסף לזה כלי דוחות SSRS ללא תשלום נוסף על רישוי. במידה ונרצה לעבור לכלים אחרים יידרש לרכוש אותם, לרכוש את הידע ולהסב כל התהליכים (יש כמה מאות תהליכים קריטיים) תהליך מורכב שידרוש המון השקעה.
2.8.1.2.6. עדכונים: מערך העדכונים השוטפים בעולם ה-Open Source אינו מפותח דיו. אין אחריות על הורדה והתקנת עדכונים וכל הסוגיה בעייתית מבחינת אבטחת מידע ופגיעויות - ישנם עדכונים שאינם אמינים ויכולים להכיל תוכנות ריגול וכו'
2.8.1.2.7. בדיקות שבוצעו: ביצענו מספר ניסיונות לעבור לסביבה שאינה  SQL לדוגמה, מעבר ל-PostgreSQL Stolon,  כבר בשלב הפיילוט כל הניסיונות לייצור מערכת עם שרידות גבוהה (Cluster) כשלה פעם אחרי פעם. לא הצלחנו להתקדם בשום צורה למרות שהשקענו במהלך משאבים רבים.
בוצע ניסיון לעבור ל-SQL על שרתי לינוקס וגם שם נתקלנו בקשיים מבחינת ביצועים וחוסר יכולת לעבוד בצורה טרנזיטיבית בין השרתים. בחנו גם את MongoDB שלא התאים לדרישות המשטרה.


2.8.1.2.8. לציין כי מערכות רבות במשטרה (מוצרי מדף) נשענות על שרתי SQL בלבד כגון, מערכות אבטחת מידע, מערכת ניהול תורים בחלקם של המערכות הללו אין תמיכה כלל בסביבה שאינה SQL. לדוגמא, מערכות מבוססות SharePoint בהם יש שימוש מאוד נרחב במשטרה נשענות רק על שירותי SQL.

2.8.2.  שיירפוינט
2.8.2.1. נכון להיום אין מוצר שכולל את כל מכלול התשתיות של שיירפוינט:
2.8.2.1.1. ניהול מסמכים וניהול רשימות הכולל גירסאות, הרשאות, הגדרת מטה דטה מגוון, הצגת פריט כרשומה, החלת מדיניות ארגונית כולל Retention, Document set, Key filters, יצירת תצוגות עם סינון, פילטור, תצוגה מקדימה ועריכת מסמכי אופיס בדפדפן ועוד.
2.8.2.1.2. זרימות עבודה מורכבות בפרט עם NINTEX, סקרים, התחברות למקורות תוכן חיצוניים BDC, ועוד.
2.8.2.1.3. חיפוש מורכב התומך בעשרות מיליוני מסמכים עם יכולות להגדיר שדות מנוהלים הניתנים לחיפוש, אפשרות לבצע עיבודים בזמן ה-Crawl, אפשרות להגדרת טקסונומיות ועוד.
2.8.2.1.4. תשתית עם שרידות מלאה לעבודה רציפה.
2.8.2.2. השיירפוינט נמצא בשימוש רחב מאוד ברוב משרדי הממשלה, ארגונים גדולים ובצה"ל.
2.8.2.3. נצבר המון ניסיון וידע במשטרה בנושא שיירפוינט. יש מומחים בעלי ניסיון וידע רב בארץ ובחברת מיקרוסופט בעולמות של שיירפוינט. מערך התמיכה של חברת מיקרוסופט מתאים ועונה לדרישות המשטרה.
2.8.2.4. השיירפוינט נמצא בשימוש רחב במשטרה בפורטל הארגוני, בניהול הידע הארגוני, ובמערכות רבות שבנויות ומבוססות תשתית שיירפוינט. נכון להיום, אין אפשרות מעשית להסב לתשתית אחרת.

2.8.3. Remote Desktop 
2.8.3.1. RmtDsktpSrvcs הינו מוצר ייחודי של חברת מיקרוסופט להשתלטות על שרתים מרחוק. כלי השליטה הנ"ל הינו חלק אינטגרלי ממערכת ההפעלה. מדובר בפרוטוקול ייחודי של מיקרוסופט לצורך השתלטות מרחוק.
2.8.3.2. אין כלי שליטה מרחוק שיכול לעבוד ללא התקנת סוכן בשרתים. ואנו לא מעוניינים להתקין סוכן בשרתים מבצעיים מהלך שיכול לגרום לשיבושים בביצועי השרתים.
2.8.3.3. הצורך להשתלט מרחוק על שרת הוא כלי קריטי בטיפול בתקלות במערכות המבצעיות ויש צורך שהיכולת הנ"ל תהיה זמינה ונגישה בכל מצב ולכל שרת בחווה.



2.8.3.4. קיימת אינטגרציה לניהול RDP דרך סיטריקס המשמשת לחיבור כוננים דרך חיבור מהבית (איילות השחר) וחיבורים לסביבות חיצוניות (דרך המלך, אפיס וכד').

2.8.4. מערכת ניהול ויעודי וידאו VC Skype
2.8.4.1. מערכת Video Conference (VC) הפכה להיות קריטית לעבודה היומיומית של הארגון בעיקר לאור מגפת הקורונה והדרישות לקונסטלציית עבודה חדשה: הפחתת מפגשים בינאישיים ועבודה מרובה מהבית.
2.8.4.2. במהלך השנים נבדקו מספר חלופות לתוכנת הוויעוד .Skype עד כה החלופות שנבדקו לא התאימו לכלל צרכי המשטרה. נבחנו מס' פלטפורמות Jabber, webRTC    ו- jitsi (עדיין נמצאת בסביבת בדיקות).
2.8.4.3. יתרונות משמעותיים של המערכת על פני מערכות אחרות שנבחנו:
2.8.4.3.1. מערכת מוכרת עם חברה גדולה שנותנת שירותי תחזוקה, ייעוץ ושדרוגים על כל המשתמע מכך.
2.8.4.3.2. נתמך ברמת סיטריקס.
2.8.4.3.3. תמיכה בכלל הפיצ'רים והיכולות הנדרשים: קיום ויעוד דינאמי, הצגת שולחן עבודה, הצגת מצגות PowerPoint, הצגת קבצים אחרים, חיבור                ל- Outlook והתממשקות ליומן, התממשקות ל- Exchangeוניהול אנשי קשר, חיבור לחדר ויעוד טלפוני, הוספת נמען טלפוני, אפשרות ל-Instant Messaging, אפשרות עבודה עם קליינט מקומי, הקלטת שיחות, ניהול כללי של המערכת מהמרכז ועוד.
לא כל הפלטפורמות נותנות מענה לכלל הפיצ'רים הנ"ל.

3. הבקשה
3.1. אנו מבקשים להמשיך את הרישוי למוצרי מיקרוסופט שאינם ייחודיים באותה מתכונת שהייתה עד כה ולהמשיך להכיר במוצרים הללו כייחודיים לארגון, בד בבד עם המשך בחינת והטמעת מוצרים אחרים באם ניתן. 
3.2. המוצרים הללו מוטמעים כחלק בלתי נפרד מתשתיות הליבה של המחשוב במשטרה. החלפת מוצרים אלה במקרים בהם היא אפשרית הינה מורכבת ביותר, מחייבת זמן ומאמץ רב ולעיתים עתידה לגרום לקשיים ותקלות במערכות מבצעיות תוך הוצאה כספית ניכרת.
3.3. נציגת חשכ"ל בתחום הבהירה כי ישנה היתכנות של חשכ"ל ליציאה למכרז חדש/חידוש המכרז הקיים אך עדיין אין צפי לסיום. הערכתנו כי המחרים במכרז החדש ישתנו בטווח ±10%
3.4. עלות הרישוי השנתית ע"פ השנים עברו היא כ-3 מש"ח לשנה. לסכומים הנ"ל יש להוסיף רישוי חדש ו-True Up של כ-10% בכל שנה (גידול טבעי).
3.5. העלות המוערכת לשנים 2023-2026 הינה כ-12 מיליון ₪. לסכום הנ"ל יש להוסיף גידול טבעי  True Up של כ-10% לשנה, שינויים בשער הדולר ושינויים בתמחור במכרז/בחידוש שיפורסם כך שהעלות המוערכת הכוללת היא כ-16 מיליון ₪. 








	                                                             בברכה,

                                             אלעד אפיף , רפ"ק
מ"מ רמ"ד תשתיות מבוזרות        

